Ιερά Μητρόπολις Καμπάλας

Η Ιερά Μητρόπολις Καμπάλας, είναι μια τις επαρχίες του Πατριαρχείου Αλεξάνδρειας και πάσης Αφρικής.

Στη δικαιοδοσία της Μητρόπολης περιλαμβάνεται η Κεντρική Περιφέρεια της Ουγκάντας.

Σημερινός μητροπολίτης διατελεί ο Ιερώνυμος (Μουζέη).

 Ιστορικά στοιχεία 
Η Ουγκάντα θεωρείται το λίκνο της Ορθοδοξίας στην Υποσαχάρια Αφρική, καθώς από εκεί ξεκίνησε η εξάπλωσή της στους αυτόχθονες λαούς της ηπείρου. Εντυπωσιακό είναι ότι οι απαρχές της Ορθοδοξίας στην Ουγκάντα δεν τέθηκαν από Έλληνες ή άλλους ιεραποστόλους, αλλά από τους ίδιους τους Αφρικανούς που γνώρισαν την Ορθόδοξη πίστη και αναζήτησαν την αυθεντική έκφρασή της.

Ελληνορθόδοξοι έμποροι της Καμπάλας συνέστησαν στους μετέπειτα 3 πρώτους ιθαγενείς ιεραποστόλους το Πατριαρχείο Αλεξανδρείας, ώστε το 1933 έφτασε η πρώτη ορθόδοξη ιεραποστολή στην Ουγκάντα υπό τον περιοδεύοντα ιερέα του Πατριαρχείου Αλεξανδρείας Αρχιμανδρίτη π. Νικόδημο Σαρίκα, Μικρασιάτη καταγόμενο από την Σμύρνη.

Από τους πρώτους Ουγκαντέζους ιερείς ιεραποστόλους ήταν ο π. Οβαδίας (Basa Giakitalo), ο π. Ρουβήμ (Sebanza Mukasa Spartas) - μετέπειτα Επίσκοπος Νειλουπόλεως Χριστοφόρος και ο π. Γεώργιος (Arthur Gaduna). Οι λασποκαλύβες που δημιουργούσε ο π. Οβαδίας τις καθημερινές λειτουργούσαν ως σχολείο και τις Κυριακές ως εκκλησία. Ακολούθως, συντάχθηκε επιστολή προς τον Πατριάρχη Αλεξανδρείας Μελέτιο Β΄, ο οποίος ανταποκρίθηκε θετικά και απέστειλε ορθόδοξο υλικό στα αγγλικά. Ωστόσο, ο θάνατός του το 1935 δεν επέτρεψε την περαιτέρω διοικητική προώθηση του ζητήματος. Ο διάδοχός του, Νικόλαος Ε΄ (1936-1939), συνέχισε τη στήριξη στέλνοντας λειτουργικά βιβλία. Το 1942, ο
Πατριάρχης Αλεξανδρείας Χριστόφορος Β΄ ανέθεσε στον Μητροπολίτη Αξώμης Νικόλαο (Αμπντάλα) την αποστολή στην Ανατολική Αφρική για τη μελέτη της κατάστασης.

Το 1953, η Αφρικανική Ελληνορθόδοξη Εκκλησία αναγνωρίστηκε επισήμως και από τις αποικιακές αρχές της Ουγκάντας.

Στις 28 Νοεμβρίου 1958, δημιουργήθηκε η Ιερά Μητρόπολις Ειρηνουπόλεως, η δικαιοδοσία της οποίας περιέλαβε την Ανατολική Αφρική και πιο συγκεκριμένα την Κένυα, την Τανζανία και την Ουγκάντα. Κατά την ίδρυση της νέας Μητροπόλεως υπήρχαν μόνο δύο Ορθόδοξοι ιερείς στην Ουγκάντα. Ο Μητροπολίτης Ειρηνουπόλεως Νικόλαος (μετέπειτα Πατριάρχης Νικόλαος ΣΤ΄) χειροτόνησε επτά ακόμη ιερείς. Το 1961 εγακινίασε τον πρώτο ορθόδοξο ναό στην Ουγκάντα.

Το 1963 η ιεραποστολή στην Ουγκάντα ξεκίνησε μέσω της Αδελφότητας Ορθοδόξου Εξωτερικής Ιεραποστολής, αρχικά ως «Φίλοι της Ουγκάντας» με τους Αρχιμανδρίτη Χρυσόστομο Παπασαραντόπουλο και Παναγιώτη Παπαδημητρακόπουλο. Η Ουγκάντα ήταν η πρώτη χώρα κάτω από τη Σαχάρα που κάτοικοί της ασπάστηκαν την Ορθοδοξία.

Στις 28 Νοεμβρίου 1994 σχηματίστηκε η νέα Ιερά Μητρόπολη Καμπάλας, με απόσπαση της Ουγκάντας από την Μητρόπολη Ειρηνουπόλεως. Από το δεύτερο μισό του 20ου αιώνα, το Πατριαρχείο Αλεξανδρείας εισήλθε στη νεότερη ιστορία της εξωτερικής ιεραποστολής με ελληνορθόδοξους ιεραποστόλους, τόσο με ίδιους πόρους όσο και με ενίσχυση από την Εκκλησία της Ελλάδος.

Στις 14 Οκτωβρίου 2017, με απόφαση του Πατριάρχη Αλεξανδρείας Θεοδώρου Β΄ η Μητρόπολη ανυψώθηκε σε Γεροντική, με τον τότε Μητροπολίτη Ιωνά να αποτελεί τον τρίτο εν τη τάξει ιεράρχη του Αλεξανδρινού Θρόνου. Με τον θάνατο του Ιωνά το 2021, και την εκλογή του νυν Μητροπολίτη Ιερωνύμου το 2022, η Μητρόπολη έπαψε να είναι Γεροντική.

Στις 26 Νοεμβρίου 2018, κατόπιν εισήγησης του Πατριάρχη Αλεξανδρείας Θεοδώρου Β΄ και έγκρισης της Ιεραρχίας του Πατριαρχείου, δημιουργήθηκε η νέα Ιερά Επισκοπή Γκούλου και Ανατολικής Ουγκάντας διά αποσπάσεως από την Ιερά Μητρόπολη Καμπάλας. 

Στις 12 Ιανουαρίου 2022, κατόπιν εισήγησης του Πατριάρχου Θεοδώρου Β΄ και έγκρισης της Ιεραρχίας του Πατριαρχείου, η μέχρι πρότινος Ιερά Επισκοπή Γκούλου και Ανατολικής Ουγκάντας διαιρέθηκε σε δύο νέες Επισκοπές, την Ιερά Επισκοπή Γκούλου και Βορείου Ουγκάντας και την Ιερά Επισκοπή Τζίντζας και Ανατολικής Ουγκάντας.

Στις 7 Οκτωβρίου 2025, κατόπιν εισήγησης του Πατριάρχου Θεοδώρου Β΄ και έγκρισης της Ιεραρχίας του Πατριαρχείου, αποσπάστηκε από τη δικαιοδοσία της Μητροπόλεως η Δυτική Ουγκάντα, η οποία αποτέλεσε την νέα Επισκοπή Μπαράρας και Δυτικής Ουγκάντας.

 Επισκοπικός κατάλογος 
ΜητροπολίτηςΑπόΈωςΣημειώσειςΘεόδωρος (Ναγκιάμα)28 Νοεμβρίου 199417 Ιανουαρίου 1997Από Επίσκοπος ΟυγκάνταςΙωνάς Λουανγκά12 Μαρτίου 19975 Σεπτεμβρίου 2021Από ΜπουκόμπαςΙερώνυμος Μουζέη12 Ιανουαρίου 2022ΣήμεραΑπό Μουάνζας

 Ναοί και Μονές 
 Ναοί 
 Ιερός Καθεδρικός Ναός Αγίου Νικολάου, Ναμουνγκούνα - Καμπάλα
 Ιερός Ναός Αγίας Σοφίας, Kibuye - Καμπάλα
 Ιερός Ναός Αγίου Σπυρίδωνος Λουγκουζί 
 Ιερός Ναός Αγίου Αντωνίου Μόντε
 Ιερός Ναός Παναγίας Μυρτιδιώτισσας, Αγίου Παϊσίου και Αγίου Πορφυρίου, Rubaare
 Ιερός Ναός Αγίου Σπυρίδωνος, Ντίζε Ναμουντούμπα
 Ιερός Ναός Μεταμορφώσεως του Σωτήρος, Nchiza
 Ιερός Ναός Μεταμορφώσεως του Σωτήρος, Degeya
 Ιερός Ναός Αγίου Νεκταρίου, Κιμπόγκα
 Ιερός Ναός Αγίων Αναργύρων Κοσμά και Δαμιανού, Κίτι
 Ιερός Ναός Αγίων Γεωργίου και Ανδρέα, Lwemiyaga
 Ιερός Ναός Αγίου Δημητρίου, Bwetyaba
 Ιερός Ναός Θεοτόκου Παμμακάριστου, Καγιούνγκα
 Ιερός Ναός Κοιμήσεως της Θεοτόκου, Κατέντε
 Ιερός Ναός Κοιμήσεως της Θεοτόκου, Κασανγκάτι
 Ιερός Ναός Αγίου Γεωργίου, Bbira
 Ιερός Ναός Αγίων Κωνσταντίνου και Ελένης, Καλανάμου
 Ιερός Ναός Αγίου Μηνά, Bombo
 Ιερός Ναός Αγίου Λουκά, Kabonge
 Ιερός Ναός Αναλήψεως του Κυρίου, Ngombe
 Ιερός Ναός Αγίου Λουκά, Lwemiyaga
 Ιερός Ναός Αγίου Γρηγορίου, Kireku
 Ιερός Ναός Αγίου Στυλιανού, Ngondwe - Namayumba

 Μονές 
 Ιερά Μονή Αγίων Πάντων, Καμπάλα (Γυναικεία)
 Ιερά Μονή Οσίας Μαρίας της Αιγυπτίας, Καμπάλα (Γυναικεία)
 Ιερά Μονή Αγίας Παρασκευής, Μπουσάνα (Ανδρική)
 Ιεράς Μονής Αγίου Ιωάννου Καμπάλα (Γυναικεία)

 Παραπομπές 

 Εξωτερικοί σύνδεσμοι 

Καμπάλας